rlitschk/wikidir huggingface dataset:
In da Humangeografie vastehd ma unta an Eizugsgebied de Gengd rund um a Stod (oda an zentraln Ort oda irngda bstimmte Infraschtrukduaeirichtung), aus dea de Leid fia bestimmte Sochan hifoarn, wens wos eikaffa oda erleding miassn. A Eizugsgebied vo ana Schui zum Beispüi is de Gengd, wo normalaweis de Schüla herkumman; genauso bei an Grangahaus oda an Eikaufszentrum zum Beispüi. Fia Notfoiorganisazionan wia Rettung oda Feiawehr san da Eizugsgebiedt (ma nennds a Vasorgungs- oda Zuaständigkeitsgebiedt) oft fix definiad; bei an Greißla in ana Stod zum Beispüi is des ned a so fix, des san nacha hoid a boar Stroßn rundumadum. Fochgschäftln gibts nacha wieda weniga oft, und de hom nacha a gressas Eizugsgebied. Des Prinzip is ähnlich wia bei da Theorie vo de zentraln Orte, und desweng san Eizugsgebiedt a intaressants Thema fia Geografn, Wiatschoftswissnschoftla und Stodplana.
Giasing wor friah a Gmoa auf da rechtn Isarseitn bei Minga. Heit is Giasing a Stodtei vu Minga. Giasing is 790 zum easchtn Moi ois Kyesinga (obgleidd vum Noma Kyeso oder Kyso) urkundle eaweent worn. Duach de Neeh zum expandiarendn Minga is Giasing im Middloita zua Zuaflucht fia Dogleena worn, wo in da Stod koa Wohnrecht eahoidn hom. In Giasing san aa Einrichtungen entstondn, wo in Minga ned so gschätz worn, wia a Irrnhaus, a Kronknhaus und a Friedhof. Ba da Gmoabuidung 1818 is Giasing a oagnstendige Gmoa worn, de wo spada Harlaching oglieadat kriagt hod. 1854 is Giasing zu Minga kema und gheat damit zu dena eascht Eingmoandunga in de Stod Minga. 1936 is da Stodtei Giasing aufteit worn. A Tei is zum Stodbeziak 17 Obergiesing kema und a Tei zum Stodbeziak 18 Untagiasing-Harlaching.
A Hollakiache oda Hollakiachal, aa: Hoiakiachn, is a Gebäck, wo de Bliatndoin vom Hollabusch z'eascht in an Bachdoag (gean in da Variation mid'm Bier oda'm Weißwein) taucht und nacha im Schmoiz resch aussabacha wean. Seavian tuat ma de Hollakiachaln mid Zugga und Zimt. Gem duat's de Hollakiachen nua zwisch'm Mai und'm Juli, wei de Bliah frisch vom Hollabusch brockt wean miassn und ned grod so long hoitn, bis bacha san. A Buidl vo de Hollakiachen@1@2Vorlage:Toter Link/www.geo.de (Seite nicht mehr abrufbar; Suche in Webarchiven) Das neue Küchenlexikon - DTV-Verlag 1994 A Buidl mit Hollakiachal
Da George Washington wor da easchte President vo da USA. Er is am 22. Februa 1732 in Virginia geborn wordn. Im Unabhängigkeitskriag vo de nordamerikanischn Kolonien in 1781 hod ea ois Oberbefehlshober d' Engländer zur Kapitulation zwunga. 1781 war ea grundlegend an dea Verfassung de USA beteiligt. Ea war aa oans von de 5 Mitglieder im easchtn Kabinet. 1789 is ea einstimmig zum easchtn Presidentn gwejht wordn, 1792 wiedagwejht wordn. Auf sei zwoate Wiedawoi 1796 hod ea freiwillig vazicht. Gstorbn is a am 14. Dezember 1799. De Bundeshauptstod Washington is nach eam benannt wordn. Sei Gsicht und des vo drei andane Presidentn is im Mount Rushmore vaewigt.
Ois an Bachdoag oda Rausbachdoag hoasst ma an speziellen Doag, in den ma ebbs einedaucht, ums nacha in dem Doagmantl meist schwimmad im Schmoiz oda Ej' rausz'bacha. Bachdoag ähnlt in da Konsistenz und vo de Zuatatn her am Pfannakuachadoag. Wann ma a Bia nei duat, hoasst ma'n aa Biadoag. Je nochdem, ob de Grundlag siass is (wia Hoiabliah oda Zucchinibliah) wead dea Doag neitrai glassn oda (wia bei Schwammal) herzhaft gwiazt und gsoizn. Zu am hoim Pfund Mejh kimmt a weng a Ej oda flissiga Budan, zwoa Oadotta, 1/4 Lita Flissigkeit (z. B. a hejs Bia) und a Prisn Soiz. Dea Doag wead ogrüaht und nacha a Stund steh glassn. Noch dera Stund wead des Weisse vom Oa zu am Schnä gschlong und untazong. Dea Doag deaf ned z'flisse sei, sunst hoit'da ned am Guat, des drin daucht wead. Mit de Flissigkeitn ko ma de Gschmock und de Farb vo dem Doag weidas variiern. So gibt a Weisswein an leicht saialichn Gschmock und an hellan Doag dea guad zum Fisch bassd. Ma daucht zeascht des Gmias, Fleisch und so weida in den Doag ei und nacha in a hoass' Schmoiz, Ej oda Fett. Do drin lasst mas sprudlnd bacha, bis
De Owasteiamoak is da neadliche Teil vo da Steiamoak, wo gaunz vüü Woid und Beag san. Da Rest vom Bundeslond is de Mittlsteiamoak, de wiedarum in Ost- und Weststeiamoak gliadat is. Des, wos friara de Untasteiamoak woa, des ghead heit zum Großtai zu Slowenien. In da Mur-Miaz-Fuachn, des is da sidestliche Deu vo da Owasteiamoak zwischn Judnbuag und Mürzzuaschlog, gibts große Industriebetrieb; da Westn und Nordn vo da Owasteiamoak (des is vua oim des Steirische Ennstoi), des is mea von da Londwiatschoft und vom Fremdnvakea prägt. Zur Owasteiamoak ghean de Bezirk: Bruck-Miazzuaschlog Leoum Liezn Murau Murtoi EU-Regionalmanagement Owasteiamork Gmoana in da Owasteiamoak
A Uni oda Universitet is a wissnschoftliche Buidungseihrichtung mid dem Zui, dasss Wissn produziad (Forschung), afbewohrd und weidagibt (Lehr). Da Zuagong zur Uni is moastns af de bschrenkt, de wos vorher an Obschluss vo ana hechan Schui griagt hom. Unis gibts in Eiropa seidn Hochmiddloita, de easchte wor de Uni vo Bologna im Joa 1088, de easchte im heiding boarischn Sprochraum wor de Uni vo Wean im Joa 1365. Owa eascht im 20. Joahundad is de Zoi vo de Studentn stoark augstieng, bsondas nochan Zwoatn Wödkriag. Heidzdogs siacht mas ois an großn wirdschafdlichn Stondortvorteu, wonn wo de Unis und as Hochschuisystem insgesomt guad funkzioniaan.
De Organisation fia d'wirtschaftliche Zammaarbat und Entwicklung (OECD, englisch: Organisation for Economic Co-operation and Development) is a Intanationale Organisation mit Sitz in Paris. De OECD wead aa d'Organisation vo de Stootn vo da Easchtn Wejd gnennt. Fast alle vo de 34 Mitgliadstootn san Industrielända. Satzungsgmäße Zui vo da OECD san zu ana optimaln Wirtschaftsentwicklung und am steigndn Lebnsstandard in de Mitgliadstootn beiztrang, as Wirtschaftswachstum in ihrane Mitgliadslända, aba a in Entwicklungslända zu feadan, a Ausweitung vom Wejthandl voranztreim. De recht oigmoane Zuisetzung erlaubts da OECD, recht flexibl af neie Frong zu reagian. D'OECD is koa ibastaatliche Organisation, sondan hod eha an Charakta vo ana permanent tagndn Konfarenz. D'Organisation is strikt zwischnstootlich vafosst, ihre Entscheidunga sand vejkarechtlich bindnd, in de Mitgliadslända aba ned unmittelbor owendbor. An ihra Spitz steht da Rat, der in relativ kuaze Obstände dogt und in dem olle Mitgliada mit ihrane ständing Vatreta repräsentiat san. In da Regl oamal im Joar tagt da Rat af Ministaebene. Olle Entscheidunga und Empfehlunga brauchan Oastimmigkeit, es bsteht owa d'Meglichkeit zua Enthoidung; macht a Land vo dea Maglichkeit Gebrauch, muass d'betreffende Empfehlung ned owendn. D'praktische Arbat findt in Fachausschiss und Arbatsgruppn statt, in dene nem Regiarungsvatreta a unabhängige Expertn vatretn sei kenna,
D' Leitzoi is a Kenngreß vo Blitzgerätn fias Photographiern. S' is as Produkt aus da Entfernung vom Blitzgerät zum Motiv und da eigstelltn Blendnzoi, bei dera as Motiv d'richtige Helligkeit kriagt. L = A ⋅ B {\displaystyle L=A\cdot B} Wenn ma zum Beispui a Blitzgerät mit na Leitzoi vo 40 hod, bracht ma bei am 10 Meta entferntn Motiv a Blendnzoi vo 4. De Leitzoi guid fia a Empfindlichkeit vo 100 ASA. Fia andane Empfindlichkeitn muaß ma umrechna. Bei Blitzgerät mit na festn Leitzoi muaß ma bei jeda Aufnahm iaban Abstand de richtige Blendzoi ausrechna, damit ma a guads Buidl kriagt. Bei moderne Blitzgeräte mit Automatik is d' Leitzoi trotzdem wichtig, wei de Automatik den Blitz zwar schwächa stejn ko, aba natirle ned stärka. Oiso funktioniert de Automatik nua, wenn ma naha dro is, ois de Leitzahlrechnung dagibt. Im obern Beispui kunnt ma mit da Blendnzoi 4 manuell bei na Entfernung vo 10 Meta a Buidl macha, oda mit Automatik bei Entfernunga vo wenige Zanimeta bis zu de 10 Meta. De Stärkn vo am Blitzgerät gheard einglich ois Energie in Joule ogem, aba do drunta ko se kaum wer wos vorstelln und zum Umrechna in de benötigte Blendnzoi oda Entfernung
A Schnääbesn oda Schnääruadn is is a Kuchlgerät, mid dem flissige und hoibflissige Zuadadn schaumig afgschlogn oda fein vamischt wean. Da Schnääbesn is im oafachstn Foi aus mearan Windunga Droht heagstejt, de an oam End a so gwicklt san, dass a Handgriff entstähd und an da andan Seitn aa so, dass grousse Schlaufan entstenga. Da Effekt vo am Schnääbesn is dea, daß ma duach de vuin feina Schlingan ebbs ganz fein vateiln oda mischn koo. Ma spricht do aa vom homogenisian. Wann ma midm Schnääbesn bstimmte Flissigkeidn "schlogt", stod dass ma riaht, mischt ma a ganze Meng Luft mid unta des Gmisch. Wann de Zuatatn de Luft guad hoitn kenna, enteht a recht a lockare Mass. Des mocht ma se z Nutz beim Schlograhm, bei da Majonääs und schliaßle beim Oarschnää, dea wo dem Trumm sein Nam gem hod. Des Schlong vo Oarschnää oda Majonääs oda ähnlichm kost vui Kraft, drum hod ma de Schnääbesn aa scho imma vasuacht mechanisch ooztreim. So gibts fian Rahm extrige Schlogmaschin mid Kurwe. Mit da Elektrizited san strombetriemne Schnääbesn afkema, de wo ned sovui Drohtwindunga hom awa dafia schnella draan. De san dann eigantle mehra Quirln oda Mixa ois wia Schnääbesn, weis a festane
A Owazentrum (Pl.: Owazentren) is in da deitschn Raumplanung und drüwa auße in da Wirdschoftsgeografie a zentrala Ort vo da hechstn Stufm im System vo de zentraln Orte, des wos si da Christaller Walter ausdocht hod, a deitscha Geograf. Omtli festglegt wern de Owazentren - genau a so ois wia d'Middlzentren - in de Pläne und Programme vo da Londes- und Regionalplanung vom jeweuling Bundesland. Rund um so a Owazentrum - in dem sein Eizugsgebied - gibts normalaweis mehrane Middlzentren und do rundumadum wieda mehrane Untazentren. In Owazentren griagt ma ned netta Sochn und Dienstleistungen, de wos ma dauand oda regümäßig brauchd, sondan a spezialisiade Sochn und Dienstleistungen, zum Beispüi: bsondane Wornhaisa Spezialgschäftln Fochklinikn Theata Museen Unis, Fochhochschuin und ondane Hochschuin regionale Behördn Amberg Bossa Deggndorf/Plattling Inglstod Landshuad Minga Rengschburg Rosnheim Straubing Weidn in da Owapfalz
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Rumänien (rumänisch: România) is a Republik in Middleiropa, de 850 km vo da Pannonischen Tiefebene bis zum Schwoazn Meer longt. Rumänien liegt in Middleiropa und grenzt (vo Sidn im Uahzoagasinn) an Buigarien, Serbien, Ungarn, de Ukraine und Moldawien. Rumänien gheat voiständig zua gmäßigten Klimazone vo Middleiropa. De finf greaßtn Städt san: Bukarest mit 1.677.985 Eihwohna Iaşi mit 317.812 Eihwohna Constanţa mit 307.447 Eihwohna Timişoara mit 307.265 Eihwohna Galaţi mit 298.941 Eihwohna Da Nam Romania war im Latein vo da Spätantike a Kurzbezeichnung fia des Remische Reich. Des Kenigreich Rumänien is eascht untam Karl vo Hohenzollern-Sigmaringen ois Kine Carol I. ghoaßn) am 10. Mai 1877 komplett vo da Tiakei selbstständig worn. Nach'm Easchtn Wejkriag hot Rumänien Teile vo Ungarn (Simbiagn) kriagt. Im Zwoatn Wödkriag war Rumänien Vabündeta vom Adolf Hitler. Da Kine is gstürzt worn und des Land unta kommunistische Herrschaft kemma. Da kommunistische Diktator Nicolae Ceauşescu is durch a Revolution gstiazt und am 25. Dezemba 1989 daschossn worn. Rumänien is heit Mitglied vo da NATO und da Europäischn Union. Ds haitige Lãnd setscht si mehr oda weniger aus de olten Geganden Simbiagn, Wallachei, Moldawien, der Dobrudscha und in Banat zãmma. Ion Bulei: Kurze Geschichte Rumäniens. Bukarest
Eiroparegion oda Eiregio is a Organisazion, wo zwoa oda mehrane benochbate Gebiedskeapaschoftn (zum Beispüi Provinzn, Kroas oda Bundeslända) vo zwoa oda mehrane vaschiedene eiropäischn Stootn zammorwatn. De hom owa koane politischn Kompetenzn oda hoid netta soichane, wos eana de Gebiedskeapaschoftn iwadrong, de wos dro beteiligt san. A Euregio is dazua do, daß s de gmoasama Intaressn vo de beteiligtn Gebiete feadat und in Austausch zwischn eana leichta mocht. Se soin de Zammaorwat owa d Grenzn auße stärka mocha und soichane Gebiete, de wos in an Land an da Grenz lieng, bessa feadan. De Begriffe san ned kloar definiad, desweng gibts vaschiedene Rechtsforma, nämli Zammaschliss nochm effntlichm Recht, nochm Privatrecht oda aa oafoch netta aa so, ohne fixe Rechtsform. Da Nama Eiroparegion kimmt vo da Madrida Konvenzion vom Eiroparod vo 1980 iwa d grenziwaschreitende Zammenorwat zwischn de Regiona vo Eiropa. Hans Joachim Kujath: Deutsche Metropolregionen als Knoten in europäischen Netzwerken. In: Geographische Rundschau. Heft 3/2005. Westermann, Braunschweig 2005, S. 20–27 Marzena Schöne: Bedeutung, Typologie und Entwicklungsperspektiven der deutsch-polnischen und deutsch-tschechischen Euroregionen. Dissertation. Dresden 2006. Digitalisat (pdf, 6.1 MB)
Kloahourl oder aa Kloahorl is a Gmoah an Soizburga Lond an Bezirk Seiger Hons/Pg. in Östareich mid 775 Eihwohna (Stond: 1. Jenna 2016). Dia Gmoa liegg in am Seitentoi vam Soizachtoi an Pongau an Soizburga Lond am Rond vam Nazionoibark Hoche Tauern. Orschtstoae vo da Gmoa sand: Hinterkloahourl und Mitterkloahourl. Dia Orschtschouft Vurderkloahourl gheascht schoh za da Gmoa Wougroah. As Woppm va da Gmoa is: "In an greanem Schijd a goidanes zwofendigs Hirschgweich mid Grind, zwischen d' Stonger a sijwerns sexsspoachigs Woungraadai." Da Fremdenvakeasort houd an Winter 2003/2004 140.354 Nachtigunger, an Summer 2003 59.712 aufweisen kenna. Annemarie Moser-Pröll, * 27. Märschz 1953 in Kloahourl; ehem. estareichische Schierennlaifferrin Prej Cornelia, * 21. Jenna 1961 in Kloahourl; ehem. estareichische Schierennlaifferrin Zach Michael, * 21. Aprij 1986, estareichischer Schirennlaiffer Commons: Kleinarl – Sammlung vo Buidl, Videos und Audiodateien Website der Gemeinde
Da Mozart Johannes Chrysostomus Wolfgang Theophilus, ma kennd eam bessa ois Mozart Wolfgang Amade, is ana vo de wichtigstn Komponistn vo da klassischn Musik in Eiropa. Af d'Wööd kumman is ar am 27. Jenna 1756 in da Stod Soizburg im Soizburga Fiaschterzbisdum, gstuam is ar am 5. Dezemba 1791 in da östareichischn Hauptstod Wean. Er is zwoa scho mid 35 Joar gstuam, owa er hod a Werk zruckglossn, wos olle wichting Oartn vo Musi zu seina Zeid umfosst hod. Außadem wor a, womma seinan Zeidgenossn glaum deaf, aara Virtuos am Klavia und af da Geing. Er hod de Musikgattung Konzert zu ihra Hochbliah brocht, genauso wiar aa de Sinfonie und de Sonatn, und de drei san dann noch eam aa de wichtigstn Fuaman vo da klassischn Orchestamusi woan und bliem. Aussadem is ar a Maasta vo da Oper gwesn, und seine Stickln ghern bis heid zu de beliabtestn vo da Musikgschicht. Wolfgang is am 27. Jenna 1756 um ochte aufd Nocht in Soizburg, in da Getreidegossn 9 in ana Dreizimmawohnung vo an Mehrfamülienhaus (Hagenauer Haus) aufd Wööd kumman. Ea woa des simte Kind vo seina Famülie, owa eascht des zweite, wos iwalebt hod. Sei Voda, da Mozart Leopold, woa aus
Graz (friara a Gratz, Grätz oder Grätz in Steyer) is de Hauptstod vo da Steiamoak. Se is mit 339.810 Einwohna (2024) die greßte Stod da Steioamoak, sowia noch Wean und vua Linz de zweitgräßte Stod vo gaunz Östareich und a bedeitende Universitetsstod. De Statutarstod Graz, de wos sowoi Gemeinde ois aa Beziak is, woa im Joa 2003 Eiropäische Kuituahauptstod. Graz hod aa an |Eiropapreis valiehn griagt. De Oidstod vo Graz gheat zum UNESCO-Wödkuituaeabe. Graz liegt an da Mur in da nördlichen Mittelsteiamoak, im Nordtäu vom Graza Beckn und is vo drei Seitn vom Graza Berglaund umgem. De Stod is, in südwestliche Richtung, uma 200 km vo Wean entfeant. De näxtglegane Großstod is Marburg in Slowenien, de wos ca. 50 km weit weg is. Graz is de Laundeshauptstod vo da Steiamoak, in ana greanan und woidreichn Gegnd. Wall Graz vo drei Seitn duach Berg gschützt is und nua geng Siidn offn, is de Stod klimatisch begünstigt und stähd a weng unta mediterranan Eifluss. Graz hod mea Tog, wo de Sun scheint und hod wenga Wind und Reng wia Wean; aa de Temparatuan san meaklich mülda. Duach de klimatischn Voatali is owa a de Smoggfoa hächa, besundas im Winta. duachschnittliche Temparatuan: 8.7
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Malta, Republik Malta is a eigens Land im Sün vo Sizilien im Middlmeea und bestäd aus drei Insln, Malta sejm, Gozo und Comino. Grouß is des Ganze ned, san a grod 316 km² (ganz nembei, Minga hod rund 310 km²). Gred werd auf Malta maltesisch und englisch, wos gschichtliche Ursachn hod. Haptstod is Valletta mid 5700 Eihwohna (2013) und insgsamt hod Malta im Jenner 2014 430.146 Leid ghobt, de do gwohnt hom. Zeud werd do unt seit Jenna 2008 mitm Euro, davor homs mitm Lira zoid, 1 Lira won rund 2 Euro 33. Zeitlich sans gleich mit uns. De easchtn Leid, de af Malta untn wan, san mit kloane Bottal vo Sizilien kema und hom eascht amoi in de Hölln gwohnt. Damals war de ganze Insl no voi Woid. Mit da Zeit san oiwei no mehr Leid kema und hom donn a de Templ baut, wost heid no sigst. De easchtn, de auf Malta kema han und von dene ma a an Noma woa, won de Phönizier. De hom eigntli blos ghandlt, oiso koan Kriag ogfanga und ham de Insl ois Zwischnstation hergnoma. De nächstn, de kema han, won de vo Karthago, de des ois strategischn
A Foschingshouzoat is a mea oda weniga tradizionelle Vaonschdoitung, bei dea si d'Mona ois Woiba und Woiba ois Mona vaglaidn. Im Middlbungt städ d'Houzoat vo zwoa soichane vakheatn Leit. De hairatn natiali ned wiagli. Donn gibts as Laufn vo de Houzoatbuam. Do laufn d'Bua, de wos in Wiaglichkeid jo Medln han in da Untawesch um d'Wettn. Des is natiali ned gonz gsund, weil so a vakheate Houzoat um d'Foschingszeit stott find. Dea wos gwingd bei dem Lauf muas d'Braut entfian. Ma ko si denga, dass auf soichane Houzoatn lustig zua geed.
In da Zoologie san Nymphm de Entwicklungsstadien vo wirwelose Viecha, de wos aundascht ois wia Larvn, kane Larvalmeakmole haumm. Nymphm findt ma zan Beispüü bei Insektna mit ana laungsauman (net voikommanan) Metamorphosn (Hemimetabolie), wo ma de Nymphm vo de ausgwogsanan Viecha (Imago) grod aun dem ausanaund kennt, das eahnare Fliagl und Genitalien no net gaunz entwigglt san. Aa bei maunge Spinnanviecha, bsundast bei de Webspinnarinnan und de Müübm, haaßn de Jungan Nymphm. Oft redt ma do owa eascht nochn easchtn komplett entwiggltn Stadium, meist noch da drittn Heitung, vo ana Nymphm.
Da Denk Sepp, amtli: Josef Leonhard Denk is a Hoamatdichta aus Niedabayern. Geborn am 13. Jenna 1952 in Haberskircha is a mit sechs Gschwista aff am kloana Hof affgwachsn. Nach 6 Jahr Voiksschui in Haberskircha (spada Kößlarn) is a no 9 Jahr ins Internat aufs humanistische Gymnasium im Maristenkloster Fiaschtnzei gwen. Jetzad is er Finanzbeamter z'Eggnfejn. 1975 hod er gheirat und hod 3 Kinder, de wo scho grouß san. In seiner Freizeit is er a "Feierabendlandwirt", duat Motorrad fahrn, singt im Kirchachor, mog d'Natur, Musi, Operettn und freilich aa Mundartdichtung. 2006 hod er im Eigenverlag sei easchtes Gedichtbiachal ausebracht: Denk mal (deng a weng). Da drin san aa Buidl vo da Christine Merz-Holzner aus Eggnfejn. In dem Biachal san Versal wia "Deng a weng", "Blöde Sucht", "Drei Ganserl", "Es strebt der Mensch, so lang er lebt." Und vej anderne aa no.
De Trumpetn (dt.: Trumpete) is a Instrument zan Musimocha. Se wead ofd im Jazz und in da boarischn Musi eihgsetzd. Se ghead aa za de Blechblosinstrument. Am haifigsdn is de B-Trumpetn mid ana Roahläng vo 134 cm. In da klassischn Musi wead de Trumpetn vuiseitig eihgsetzd: Kammamusi Orchesta Solokonzeate Im Jazz is de Trumpetn nem on Saxophon as wichtigsde Blosinstrument. Scho in da klassischn Bsetzung (New-Orleans-Jazz) is se a wichdigs Melodieinstrument. Im Jazz wead vui mid Dempfa goabad und fosd nua af „amerikanischn“ Trumpetn mid Pumpventui gspuid. In da Popmusi wead de Trumpetn ned ofd ois Soloinstrument eihgsetzd, sundan moast im Sozz mid Posaune und Saxophon. De Trumpetn is oans vo de wichtigsdn Instrumente in da Voiks- und Blosmusi. Edward Tarr: Die Trompete. Schottverlag, Neiauflog Herbst 2005 Commons: Trumpetn – Oibum mit Buidl, Videos und Audiodateien Internationale Trompetagilde (engl.) Grifftabejn fir Trumpetn in B
La Réunion (zu deitsch: Vasammlung, Zusammenschluss) is a kloane vulkanische Insl 800 km voa da Ostküstn vo Madagaskar und is politisch a Department (oiso Bundesstaat) vo Frankreich. Drum hams da unten a an Euro. Zu Frankreich is 1654 wega da Kolonialsiarung kemma. Zua Hauptinsel mit der Stadt St. Denis ghean zu Réunion a no mehrane kloane Insln wia Tromelin (etwa 600 Kilometer neadlich) oda Juan de Nova (zwischn dem afrikanischn Festland und Madagakar). De Insl is 2500 km² groß; und hod um de 827.000 Einwohna. De nadialiche Vegetation auf Réunion is tropischer Regenwoid. Üba da Insl erhebd si da 3.069m hohe, daloschne Vulkan Piton des Neiges aus dem de Insel entstandn is. Da 2.631m hohe Vulkan Piton de la Fournaise is imma no aktiv. United Nations – Department of Economic and Social Affairs Commons: Reunion – Oibum mit Buidl, Videos und Audiodateien
Deisndorf is a Markt im Landkroas Berchtsgoana Land. Deisndorf liegt im Oipnvorland zwischn Soizburg und am Cheamsee, am Fuaß von eanam Hausberg, am Deisenberg und ghead zum Rupertiwinkl. Durch Deisendorf fliaßt de Sur, a Soizachzuafluss. Nachbarort sand Anger, Petting, Saaldorf-Surheim und Surberg. Grind is Deisndorf 700 n. Kr. worn; zum easchtn moi urkundli gnennt worn is s 790, domois hods oba nu "Tusindorf" ghoasn. Bei da Gmoagebietsreform sand zua Marktgmoa Deisndorf aa nu de sejbstständign Gmoana Oberdeisendorf, Neikira, Rossdorf, Freidling, Weildorf, Rücksteen und Hoizhausn dazuakemma. Seit 1972 beschteht a Städtepartnaschaft zwischn Deisndorf und Betète und Genouillac in Frankreich. Klettagrist fia Kinda: Vo am lokaln Kinstla fia 10.000,-- baut. Silvia Bovenschen (* 1946), Literaturwissnschoftlarin, Schriftstejarin Josef Brustmann (* 1954), Kabarettkinstla Rainer Hörgl, (* 1957 Neikira), Traina vom 2. Ligistn FC Augschburg ab 01.07.2009 Traina beim FC Rot-Weiß Erfurt Karl Robel, Hoamatdichta Gnogei Miche, Bauhofaushuif und Hoamatdichta Christopher Wallner (* 1985) Doktabua (sunst nix)
De Faungschreckn (Mantodea) san a Uadnung vo de Insektna, und zwoa vo de Fluginsektna. Eanare negstn Vawaundtn san de Schobm und de Termitn, owa net de Heihupfa, wiar oft glaubt wiad. De duachschnittliche Gress vo de meistn Oatn is zwischn 40 und 80 mm. De klanstn Faungschreckn san soichane aus da Goddung Mantoidea aus Südamerega. De klanste Oat vo dene, Mantoidea tenuis, is grod amoi 12mm laung. De greßtn Oatn san aus de Goddungan Toxodera und Ischnomantis, wööchane bis 200mm laung sei kenna. Vüle Oatn haum a recht a guade Tarnung; maunge schaun aus ois wiar ausdrickate Astln oda sogoa Bleampen. Dazua kummt aa no, dass oft stundnlaung dositzn und si ned rian. So wia s ausschaun, dakennt mas vo de meistn aundan Insektna ausanaund. Nebman easchtn Paarl Haxn, de wos Faunghaxn san, is vuar oim da laung auszade Hoisschüd (Pronotum) vom Vuadakeapa (Thorax) typisch fiar eana. Da launge Hoischüd is fia des guad, dass de Faunghaxn an greßan Radius haum. Da dreieckate Schedl hengt iwan Hois midn Hoisschüd zsaumman. Aundascht ois wia bei de meistn vo de Insektna kennans eanaren Schedl frei umanaundadran. De Bsundaheitn midn laungan Thorax und in Schedl, dea wos si umananaundadran losst, findt ma bei